b'\n_START_ARTICLE_\nKarbapenemi\n_START_PARAGRAPH_\nKarbapenemi so skupina betalaktamskih antibiotikov s \xc5\xa1irokim spekrom protibakterijskega delovanja. Karbapenemska struktura omogo\xc4\x8da tem u\xc4\x8dinkovinam visoko odpornost proti ve\xc4\x8dini betalaktamaz. Izvorno so karbapeneme razvili iz tienamicina, naravno pridobljene spojine iz bakterije Streptomyces cattleya._NEWLINE_Karbapenemi veljajo za ene izmed rezervnih antibiotikov za \xc5\xa1tevilne bakterijske oku\xc5\xbebe, npr, oku\xc5\xbebe z Escherichia coli (E. coli) in Klebsiella pneumoniae. Nedavno so se pojavili sevi, odpornosti proti karbapenemom zaradi proizvodnje encima metalobetalaktamaze New Delhi (NDM-1). Trenutno v razvoju ni novih antibiotikov, ki bi bili u\xc4\x8dinkoviti zoper te bakterije, odporne proti karbapenemom, in raz\xc5\xa1iritev odpornih sevov pomeni veliko potencialno nevarnost.\n_START_SECTION_\nUporaba\n_START_PARAGRAPH_\nV primerjavi z drugimi betalaktamskimi antibiotiki, kot so penicilini in cefalosporini, imajo karbapenemi naj\xc5\xa1ir\xc5\xa1i sekter delovanja. Nadalje so tudi ve\xc4\x8dinoma odporni proti betalaktamazam, encimom, ki predstavljajo poglavitni mehanizem odpornosti bakterij proti betalaktamskim antibiotikom. Vendar pa so v ZDA in Veliki Britaniji \xc5\xbee osamili enterobakterije, odporne proti karbapenemom, in sicer pri bolnikih, ki so bili pred tem dele\xc5\xbeni zdravstvene oskrbe v Pakistanu, Banglade\xc5\xa1u in Indiji. Pri teh bakterijah je prisoten gen za metalobetalaktamazo New Delhi, encim, ki hidrolizira karbapeneme.._NEWLINE_Karbapenemi so u\xc4\x8dinkoviti proti grampozitivnim in gramnegativnim bakterijam, izvzem\xc5\xa1i znotrajceli\xc4\x8dne bakterije, kot so klamidije. So tudi edini betalaktami, ki zavirajo L,D-transpeptidaze\n_START_SECTION_\nZgradba\n_START_PARAGRAPH_\nKarbapenemi imajo podobno zgradbo kot penicilini, vendar je \xc5\xbeveplov atom v obro\xc4\x8du na polo\xc5\xbeaju 1 zamenjan z ogljikom, od koder izvira tudi ime.'